《将还河北留别尧夫先生》
宋代·邢恕

先生抱道隐墙东，心迹兼忘出处通。
圯下每惭知孺子，床前曾忆拜庞公。
已将目击存微妙，直把神交寄始终。
此日离违限南北，萧萧班马正依风。

作者简介：郑州阳武人，字和叔。登进士第。曾从程颢学。以荐为崇文院校书，因非议新法，被贬七年。后复官，历著作佐郎、职方员外郎。哲宗绍圣初，累官御史中丞，助章惇、蔡卞，诬谤宣仁太后，排斥元祐诸人。蔡京入相，为泾原经略安抚使，所谋皆迂诞，夺职。久之，复显谟阁待制。卒年七十。